टाइम8, बागसा, आगष्ट 22: फैबाय थानाय बिटिसि बिसायख’थिआव बागसा जिल्लानि 22 नं ककलाबारि बियाबनिफ्राय इउ पि पि एलनि आफादगिरि प्रमद बर’खौ देरहाहोनो बियाबनि रायजो-राजाफोरा लैहोर-लैहोर ओंखारबोनाय नुदों। मख’जाथावदि बर’नि थामथि गोरोबथा बिटिआरखौ सागान होग्रा धीरेन बर’ आरो प्रमद बर’ सानैबो बे ककलाबारी बियाबाव बिसायख’थि गेलेदों। दासान्दै सानैनिबो सुबुं गोहो दिन्थिनाया समान-समान नुदोंब्लाबो प्रमद बर’जों दुलाराय बर’ फरायसा आफादआ थोंजों लोबबा थानायखाय बर’ भटखौ इसेबाबो बारा मोनगौखौ मिजिंगथिनो हायो होननानै खायसे सुबुंफोरा बुंसो लायदों। बि सानै बिटिआर सागानगिरिफोरनि गेजेराव जाय बांसिन बर’ नङै सुबुंफोरनि भटफोरखौ मोनगोन बिनो बे बियाबनिफ्राय मिनिगोनखौ मिजिंगथिनो हायो।